《辞家庙》
宋代·赵淮

祖父有功王室，德泽沾及子孙。
今淮计穷被执，誓以一死报君。
刀锯置之不问，万折忠义常存。
急告先灵速引，庶几不辱家门。

作者简介：潭州衡山人，字元辅，号靖斋。赵葵从子。平李全之役，屡立战功，累官至江东转运副使。恭帝德祐中，戍银树坝，兵败，与其妾俱被执至瓜州，元军帅阿朮使淮招降李庭芝，许以高官。淮阳为许诺，至扬州城下，则大呼李庭芝毋降。阿术怒，杀之，弃尸江滨。其妾聚薪焚淮骨，置瓦缶中，自抱持，操小舟至急流，跃水而死。